Diari Oficial de la Generalitat Valenciana


Sumari del DOGV 6691, del 13-01-2012 (2011/12861)

Notificació de la sentència dictada en el judici verbal número 141/2011.
------------------------------------------------------------------------

### Dades del document

Número de DOGV
:   6691

Data del DOGV
:   13-01-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2011/12402


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el judici verbal número 141/2011. [2011/12687]  
Judici verbal 000141/2011  
Demandant: Emivasa.  
Procuradora: Desamparados Barber Paris.   
Demandada: Ruth Barrera Poma.  
Procurador/a: -   
Ricardo Alonso y Gurrea, secretari del Jutjat de Primera Instància número 7 de València, faig saber:   
Que en aquest Jutjat a càrrec meu, se segueix el procediment indicat adés, a instàncies de Desamparados Barber Paris, en nom i representació d'Emivasa, contra Ruth Barrera Poma, en el qual mitjançant la resolució del dia de hui he disposat, com ara ho efectue, notificar la sentència dictada en les actuacions indicades a la demandada Ruth Barrera Poma en parador ignorat.  
La part dispositiva de la sentència esmentada és, literalment, com segueix:  
«Dispositiva  
Estime de forma parcial la demanda formulada por la Empresa Mixta Valenciana de Aguas, SA (Emivasa), CIF X66648347, contra Ruth Barrera Poma, en situació de rebel·lia:  
1. Declare resolt el contracte de subministrament d'aigua i instal·lació i reparació d'un comptador, relatiu a l'immoble habitatge situat a València, carrer del Ministre Lluís Mayans, número 54, porta 16, de València, i condemne aquesta demandada a pagar a l'actora la quantitat de 278,46 euros en concepte de subministrament d'aigua efectuat i no satisfet, i a pagar els interessos convinguts o, si no hi ha un conveni, els legals d'aquesta suma des de la interpel·lació judicial, així com a pagar les factures que es produïsquen des de la interposició de la demanda fins a l'efectivitat de la sentència.   
2. Condemne la demandada a sotmetre's a aquesta resolució, i autoritze l'entrada al domicili abans indicat i ordene que s'adopten totes les mesures que calguen per al cessament efectiu del subministrament d'aigua. I autoritze les demandants a entrar en aquest immoble on es troba instal·lat el comptador per a poder interceptar el pas d'aigua.   
  
Notifiqueu aquesta resolució a les parts i feu-los saber que aquesta no és ferma.   
De conformitat amb la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a admetre a tràmit el recurs d'apel·lació serà un requisit imprescindible que, quan s'anuncie o es prepare, s'haja consignat en l'entitat Banesto, i en el compte de dipòsits i consignacions d'aquest Jutjat i procediment, la suma de cinquanta euros (50 €), fixant-hi com a concepte «Recurs 02 civil-apel·lació».   
Aquesta és la meua sentència, que jutjant en aquesta instància pronuncie, mane i firme».   
I perquè valga de notificació de la sentència s'expedeix aquesta cèdula.  
  
València, 1 de desembre de 2011.- El secretari judicial: Ricardo Alonso y Gurrea.